# Cseh Márton

### A Wikipédiából, a szabad lexikonból.

Cseh Márton (Boehm Márton, Böhme Márton) (1562 - ?) a brandenburgi fejedelem főlovászmestere

## [szerkesztés] Élete

15 éves korában 1577-ben Kurtzpach Zsigmond ezredessel Németalföldre ment és mint lovász három évig szolgálta ott urát; azután vele együtt Magyarországra jött és itt Rosel Claudius ezredesnél hét évig mint gyógykovács működött Szentendrén a lovasságnál. Egernél a törökök elfogták és Konstantinápolyba vitték, hol Musztafa pasánál 15 font lánccal a lábán sáncmunkát végzett és a lovak körül szolgált két évig, midőn egy zsidó kiváltotta és a gályára vitte; onnét Afrika partjaihoz közel uszással menekült meg. törökül és magyarul jól beszélvén Moldván keresztül Magyarországra jött a fekete német lovassághoz és Kollonics Szigfrid szolgálatába állott. 1587-ben Szikszónál a törökök ellen harcolt. Ezután I. Keresztély szász választófejedelem vette magához, ki többször küldte Magyarországra lovakat vásárolni s urával együtt három hónapot Franciaországban töltött; végre a brandenburgi udvarhoz került. Lovak orvoslásával is foglalkozott, de irni, olvasni nem tudott, azért tollba mondta tapasztalatait. Hazai iróink magyarországi nemes származásúnak irják, ő azonban ezt nem emliti.

## [szerkesztés] Munkái

Ein neu Buch von bervehrten Ross Artzeneyen, darinnen allerhand statliche Experiment und Arzneyen; wie die in Türkeyen, in Ungarn und Niederlanden... zum Hauffen gesamlet und getragen... jetzo zu zwölften mahl mit mehreren Kunststücken verbessert in Druck verfertiget. Leipzig und Franckfurt, 1697. (Az ajánlásban, mely 1618-ban Berlinben kelt Martin Böhme aláirással, szerző leirja viszontagságait). Ezen munka magyar nyelven következő czímmel jelent meg: Lovak orvosságos uj könyvecskéje. Németből ford. Lőcse, 1656. (Cseh Márton névvel. Ujra nyomatott 1676. U. ott. Pesten 1797. és 1822.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/e/Cseh_M%C3%A1rton_9e07.html"

Kategória: Magyar történelmi személyek

##### Views

- Szócikk
- Vitalap
- Aktuális változat

##### Keresés